ব্যক্তিগত জীবনের প্রভাব পড়ছে কাজের ক্ষেত্রেও। কর্ণ জোহরের ‘স্টুডেন্ট’ রা পরস্পরের প্রতি খাপ্পা। প্রথম ছবি ‘স্টুডেন্টেস অফ দ্য ইয়ার’ (২০১২)-এর শ্যুটিং চলাকালীন প্রেমের সূচনা ঘটলেও, নানা অশান্তির কারণে অবশেষে আলাদা হয়ে যান সিদ্ধার্থ মলহোত্রা এবং আলিয়া ভট্ট। তবে ব্যক্তগত জীবনের প্রভাব কর্মজীবনে ফেলবেন— এমনটা ঠিক প্রত্যাশিত ছিল না এই তারকা জুটির থেকে। প্রাক্তন প্রেমিকা আলিয়ার সঙ্গে আর কাজ করতে চাইছেন না সিদ্ধার্থ। কিন্তু বিচ্ছেদ তো বহু তারকা জুটিরই ঘটেছে এর আগে, তবে তার প্রভাব কাজের উপরে পড়তে দেননি তাঁরা। তা হলে কি এর পিছনে লুকিয়ে আছে অন্য কোনো রহস্য?
সম্প্রতিই এক নরম পানিয়ের বিজ্ঞাপনে আলিয়ার সঙ্গে কাজ করতে আপত্তি জানিয়েছেন সিদ্ধার্থ। একই সহ অভিনেত্রীর সঙ্গে কাজ করতে চান না তিনি, এমনই প্রকাশ পেয়েছে এক সর্বভারতীয় বিনোদনমাধ্যমের খবরে। কিন্তু আলিয়াকে বদলাতে নারাজ হওয়ায় অন্য অভিনেতার খোঁজ করছেন বিজ্ঞাপনের প্রযোজকদ্বয়। তবে রূপলি পর্দায় কি আর একসঙ্গে দেখা যাবেনা সিদ্ধার্থ-আলিয়াকে? 

সিদ্ধার্থ মলহোত্রা। (চিত্র সৌজন্যে ফোটোকর্প) 
গত বছরের শেষের দিকেই দীর্ঘদিনের সম্পর্ককে ‘আলবিদা’ জানিয়েছেন সিদ্ধার্থ এবং আলিয়া। দু’জনের জীবনেই তৃতীয় ব্যক্তির আগমনে বিচ্ছেদ ঘটে বলে জানা যায়। অন্যদিকে, চলতি বছরেই তাঁদের আগামী ছবি ‘আশিকি ৩’-এর কাজ শুরু হওয়ার কথা। অভিমানকে ভুলে গিয়ে প্রাক্তনকে আবার মেনে নিতে পারেন কি না সিদ্ধার্থ—তা সময়ই বলবে।